ai4bharat/Pralekha huggingface dataset:
ரெயில்வே அமைச்சகம்
ரயில்வேயில் பாதுகாப்பு மற்றும் செயல்பாட்டுத் திறன்களை மேம்படுத்தும் நோக்கில், நிலுவையில் உள்ள பாலங்கள், ரயில் பாதைகள் சீரமைப்புப் பணிகள் மற்றும் பணிமனை மாற்றி அமைப்பு உள்ளிட்ட பணிகளில் முடக்கநிலை அமல் காலத்தில் ரயில்வேயின் பின்களப் பணியாளர்கள் தீவிரம்
பணிமனைகளை மாற்றி அமைத்தல், குறுக்காகக் கடந்து செல்லும் பாதையைப் புதுப்பித்தல், பாலங்களில் பழுதுநீக்கம் போன்ற பணிகளை முடக்கநிலை காலத்தில் இந்திய ரயில்வே துறையின் பின்களப் பணியாளர்கள் வெற்றிகரமாக செய்து முடித்துள்ளனர். இந்தப் பணிகள் நீண்டகாலமாக நிலுவையில் இருந்ததால், ரயில்வே பணிகளுக்கு தடங்கல்கள் இருந்து வந்தன.
பார்சல் ரயில்கள், சரக்கு ரயில்களை இயக்கியதன் மூலம் அத்தியாவசியப் பொருள்களின் வழங்கல் சங்கிலித் தொடர்புகளை இந்திய ரயில்வே உறுதி செய்து கொடுத்துள்ளது. கோவிட் -19 நோய்த் தொற்று காரணமாக முடக்கநிலை அமலில் இருப்பதால் பயணிகள் போக்குவரத்து சேவைகள் இல்லாத வாய்ப்பைப் பயன்படுத்தி, நீண்டகாலமாக நிலுவையில் இருந்த பராமரிப்புப் பணிகளையும் ரயில்வேசெய்து முடித்துள்ளது.
12270 கிலோ மீட்டர் நீளத்துக்கான சமவெளிப் பகுதி ரயில் பாதைகள் மற்றும் 5263 டர்ன் அவுட்களில் நிலுவையில் இருந்த பராமரிப்புப் பணிகளை முடிக்க, ரயில் பாதை பராமரிப்புக்கான கனரக இயந்திரங்கள், சிக்னல் சாதனப் பராமரிப்பாளர்கள் என சுமார் 500 நவீன இயந்திரங்கள் இதில் பயன்படுத்தப்பட்டன. இவை மூலம் சுமார் 10749 இயந்திர வேலை நாட்களுக்கு ஈடான வேலைகள் செய்து முடிக்கப் பட்டுள்ளன.
முக்கியமான சில ரயில் பாதைப் பணிகள்:
- காஜிப்பேட்டை ரயில்வே பணிமனையில்  மரத்தாலான குறுக்காகக் கடக்கும் பாதையை, கான்கிரீட் லே அவுட்டாக புதுப்பித்தது.
- விஜயவாடா பணிமனையில் குறுக்காகக் கடக்கும் பாதையை கான்கிரீட் லேஅவுட் கொண்டதாகப் புதுப்பித்தது .
- பரோடா ரயில் நிலையத்தில்  1 மற்றும் 2வது லைன்களில் சிமென்ட் கான்கிரீட் காப்புத் தளம் பழுதுநீக்கம்.
- பெங்களூரு சிட்டி பணிமனையில் மாற்றி அமைக்கும் பணிகள் 
முக்கியமான பாலங்களின் பணிகள்:
 அருகே டுங்கா ஆற்றின் மீதுள்ள எண் 86 பாலத்தில் இரும்பு தாங்குதளம் மாற்றுதல்
- சென்னை சென்ட்ரல் ரயில் நிலையம் அருகே  சாலையின் மீதாகச் செல்லும் பாலத்தை அகற்றுதல்
- கிழக்குக் கடலோர ரயில்வேயில், அலுவலரால் இயக்கப்படும் எண் 493வது ரயில்வே கேட்டுக்குப் பதிலாக 4.65x5.15 மீட்டர் அளவுள்ள சுரங்கப் பாதைக்கு இரட்டை சுரங்க அமைப்பு நுழைக்கும் பணி.
- ராஜமுந்திரி - விசாகப்பட்டினம் பிரிவில்  4 x 5.5 மீட்டர் பாதைக்கு இணைப்புத் தரப் பாலம் கட்டும் பணி.
- தென் மத்திய ரயில்வேயில் பாலம் எண் 525 இடத்தில் சுரங்கம் நுழைவுப் பணி.
- பூசவல் கோட்டத்தில்  6 நடை மேம்பாலங்கள் அமைக்கும் பணி.
- லூதியானா ரயில் நிலையத்தில்  உபயோகத்தில் இல்லாத பழைய இரட்டை மேம்பாலங்களை அகற்றும் பணி.
- கிழக்கு மத்திய ரயில்வேயில் கால்வாய் பணிக்காக சர்வீஸ் தாங்கு தளம் அமைத்தல்.
- கிழக்கு ரயில்வேயில் டல்லா நடைமேம்பாலத்தை அகற்றுதல்
அறிவியல் மற்றும் தொழில்நுட்பத்துறை
உள்ளூர் விவசாயிகளுக்கு நன்மைகளை அளிக்கிறது வேளாண் விஞ்ஞானியால் மரபணு மாற்றம் செய்யப்பட்டு உருவாக்கப்பட்ட கேரட் வகை
குஜராத்தின் ஜுனாகத் மாவட்டத்தைச் சேர்ந்த வேளாண் விஞ்ஞானி திரு. வல்லபாய் வஸ்ரம்பாய் மார்வானியா, உருவாக்கிய அதிக பீ கரோட்டினும் இரும்பு சத்தும் உள்ளடக்கிய மரபணு மாற்றம் செய்யப்பட்ட கேரட் வகையான மதுபன் காஜர், அப்பகுதியில் உள்ள 150 க்கும் மேற்பட்ட உள்ளூர் விவசாயிகளுக்கு பயனளித்து வருகிறது. இது ஜுனகாத்தில் 200 ஹெக்டேர் பரப்பளவில் பயிரிடப்படுகிறது, ஹெக்டேருக்கு சராசரியாக 40 முதல் 50 டன் மகசூல் தரும் இந்த கேரட் வகை உள்ளூர் விவசாயிகளுக்கு முக்கிய வருவாய் ஆதாரமாக மாறியுள்ளது. கடந்த மூன்று ஆண்டுகளில் குஜராத், மகாராஷ்டிரா, ராஜஸ்தான், மேற்கு வங்கம், உத்தரப்பிரதேசம் ஆகிய மாநிலங்களில் 1000 ஹெக்டேருக்கு மேற்பட்ட நிலங்களில் இந்த வகை கேரட் பயிரிடப்படுகிறது.
தேசிய கண்டுபிடிப்பு அறக்கட்டளை - சோதனைகளில், மதுபன் காஜர் கேரட் வகையானது மற்ற கேரட் வகைகளுடன் ஒப்பிடும்போது கணிசமாக அதிக வேர் விளைச்சலையும்  மற்றும் அதிக தாவர உயிர் சத்தையும்  கொண்டுள்ளது என்பதையும் கண்டறிந்துள்ளது.
புது தில்லியில் உள்ள குடியரசுத் தலைவர் மாளிகையில் குடியரசுத் தலைவர்,  புதுமையான கண்டுபிடிப்புகளுக்காக விருது வழங்கும் விழாவில் திரு. வல்லபாய் வஸ்ரம்பாய் மார்வானியா வாஸ்க்கு தேசிய விருதை வழங்கினார். அவரது அசாதாரண பணிகளுக்காக கடந்த 2019 ஆம் ஆண்டில் பத்மஸ்ரீ விருதும் வழங்கப்பட்டது.
••••••••••
(Visitor Counter : 147
சட்டம் மற்றும் நீதித்துறை அமைச்சகம்
இந்திய தேர்தல் ஆணையராக திரு அனுப் சந்திர பாண்டே நியமனம்
இந்தியத் தேர்தல் ஆணையத்தின் தேர்தல் ஆணையராக திரு அனுப் சந்திர பாண்டேவை குடியரசுத் தலைவர் நியமித்துள்ளார். இவர், 1984-ஆம் ஆண்டு உத்தரப் பிரதேச பிரிவைச் சேர்ந்த ஓய்வு பெற்ற ஐஏஎஸ் அதிகாரியாவார். இதுதொடர்பான அறிவிக்கையை மத்திய சட்டம் மற்றும் நீதி அமைச்சகத்தின் சட்டமியற்றல் துறை நேற்று வெளியிட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1725488
----
(Visitor Counter : 165
உள்துறை அமைச்சகம்
மிசோரம் நிலநடுக்கத்திற்கு பிறகு, மத்திய உள்துறை அமைச்சர் திரு அமித் ஷா அம்மாநில முதல்வருடன் தொலைபேசியில் தொடர்பு கொண்டு பேசினார்
மத்திய அரசு அனைத்து உதவிகளையும் செய்யும் என்று உறுதியளித்தார்
மிசோரம் மாநிலத்தில் நில நடுக்கம் ஏற்பட்ட பிறகு, மத்திய உள்துறை அமைச்சர் திரு. அமித் ஷா, அம்மாநில முதல்வர் திரு.ஷோரம்தங்காவை தொலைபேசியில் தொடர்பு கொண்டு பேசி, அங்குள்ள நிலைமையை ஆய்வு செய்தார். அம்மாநிலத்தில் உள்ள ஒவ்வொருவரின் நலனுக்காக பிரார்த்திப்பதாகத் தெரிவித்த திரு.அமித் ஷா, `மத்திய அரசு தன்னாலான அனைத்து உதவிகளையும் வழங்கும் என்று நான் உறுதியளித்தேன்’ என்று கூறினார்.
உதவியளிப்பதாக உறுதியளித்த பிரதமர் திரு.நரேந்திர மோடிக்கும், மத்திய உள்துறை அமைச்சர் திரு. அமித் ஷாவுக்கும் மிசோரம் மாநில முதல்வர் திரு. ஷோரம்தங்கா நன்றி தெரிவித்தார்.
(Visitor Counter : 169
பாதுகாப்பு அமைச்சகம்
அலுவலர்கள் தேர்வு
நாடாளுமன்றத்தின் மாநிலங்களவையில் உறுப்பினர் திரு ரேவதி ராமன் சிங்கின் கேள்விக்கு பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
இந்திய ராணுவம், இந்திய கடற்படை மற்றும் இந்திய விமானப்படை ஆகியவற்றிற்கான ஆட்சேர்ப்பு இடைநிறுத்தப்படவில்லை. கொவிட்-19 நெறிமுறைகளைக் கடைப்பிடித்து அதிகாரிகளின் தேர்வு தொடர்ந்து நடைபெற்று வருகிறது.
2020-21 ஆட்சேர்ப்பு ஆண்டில் 47 ஆட்சேர்ப்பு முகாம்கள் ராணுவத்தால் நடத்தப்பட்டுள்ளன. 2020-21 ஆட்சேர்ப்பு ஆண்டில் கடற்படை ஒரு தொகுதி மாலுமிகளின் ஆட்சேர்ப்பை மேற்கொண்ட து. 2020-21 ஆட்சேர்ப்பு ஆண்டில் விமானப்படை ஏர்மென் பதவிக்கு ஆட்சேர்ப்புகளை மேற்கொண்டது.
ஆயுதப் படைகளுக்கான ஆட்சேர்ப்பு திட்டமிடப்பட்ட மனிதவளத் தேவையின் அடிப்படையில் மேற்கொள்ளப்படுகிறது. கொவிட்-19 காரணமாக சில ஆட்சேர்ப்பு முகாம்கள் தற்காலிகமாக நிறுத்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778459
----
(Visitor Counter : 121
பெட்ரோலியம் மற்றம் இயற்கை எரிவாயு அமைச்சகம்
அதிகரிக்கும் எந்த தேவையையும் பூர்த்தி செய்யும் வகையில், நாட்டின் பெட்ரோல்,டீசல் உற்பத்தி போதிய அளவிற்கும் கூடுதலாகவே உள்ளது
கடந்த சில நாட்களாக சில பகுதிகளில் பொதுத்துறை பெட்ரோலிய நிறுவனங்களின் சில்லறை விற்பனை நிலையங்களில் நெரிசல் அதிகமாக இருந்ததால் வாடிக்கையாளர்களின் காத்திருப்பு நேரம் அதிகரிப்பதற்கும் கால தாமதத்திற்கும் வழிவகுத்தது. இதன் காரணமாக பொதுத்துறை எண்ணெய் விற்பனை நிறுவனங்களின் விநியோகத் தட்டுப்பாடு இருப்பதான ஊகம் ஏற்பட்டது.
சில மாநிலங்களின் குறிப்பிட்ட பகுதிகளில் சென்ற ஆண்டு இதே காலத்தைவிட 2022 ஜூன் மாத முதல் பாதியில் பெட்ரோல், டீசலுக்கான தேவை 50% அதிகரித்தது உண்மை. இந்த நிலைமை குறிப்பாக ராஜஸ்தான், மத்தியப்பிரதேசம், கர்நாடகா மாநிலங்களில் காணப்பட்டது. இந்த மாநிலங்களில் பெருமளவிலான விநியோகம் தனியார் சந்தை நிறுவனங்களுக்கு சொந்தமான சில்லறை விற்பனை நிலையங்களால் செய்யப்படுகிறது. மேலும், டிப்போக்களுக்கும், விநியோக இடங்களுக்கும், இடையிலான தூரமும் அதிகமாக உள்ளது.
இந்நிலையில், அதிகரிக்கும் தேவைக்கு ஏற்ப அதனை சமாளிப்பதற்கு நாட்டின் பெட்ரோல், டீசல் உற்பத்தி போதிய அளவிற்கும் கூடுதலாகவே உள்ளது. ஒரு சில பகுதிகளில் ஏற்படும் பிரச்சினைகளுக்கும் தீர்வு காணும் வகையில் எண்ணெய் நிறுவனங்கள் டிப்போக்கள் மற்றும் விநியோக முனையங்களில் கையிருப்பை அதிகரித்து வருகிறது. சில்லறை விற்பனை நிலையங்களுக்கு கூடுதலாக டேங்கர் லாரிகளை இயக்கி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1834285
உள்துறை அமைச்சகம்
தமிழகம் உள்ளிட்ட மாநிலங்களின் மலைப் பிரதேசங்கள், சுற்றுலாத் தலங்களில் கொவிட் தொற்று பரவலை கட்டுப்படுத்துவதற்கான நடவடிக்கைகள் குறித்து உள்துறைச் செயலாளர் ஆய்வு
மலைப் பிரதேசங்கள் மற்றும் சுற்றுலாத் தலங்களில் கொவிட்-19 தொற்றைக் கட்டுப்படுத்துவதற்காக மாநில அரசுகள் மேற்கொண்டு வரும் நடவடிக்கைகள் குறித்து மத்திய உள்துறைச் செயலாளர் தலைமையில் இன்று ஆய்வுக்கூட்டம் நடைபெற்றது.
தமிழகம், கேரளா, கோவா, இமாச்சலப் பிரதேசம், மகாராஷ்டிரா, ராஜஸ்தான், உத்தரகாண்ட் மற்றும் மேற்கு வங்கத்தில் கொவிட்-19 மேலாண்மை மற்றும் தடுப்பூசி நிலவரத்தின் ஒட்டுமொத்த நிலை குறித்து விவாதிக்கப்பட்டது. மலைப் பிரதேசங்கள் மற்றும் இதர சுற்றுலாப் பகுதிகளில் கொவிட் சரியான நடத்தை விதிமுறை பின்பற்றப்படவில்லை என்று ஊடக செய்திகள் தெரிவித்திருப்பது தொடர்பாக மத்திய உள்துறைச் செயலாளர் எச்சரிக்கை விடுத்தார்.
தொற்றின் இரண்டாவது அலை இன்னும் நீங்கவில்லை; முகக் கவசம் அணிவது, சமூக இடைவெளியைப் பின்பற்றுவது மற்றும் இதர பாதுகாப்பு முன்னெச்சரிக்கை நடவடிக்கைகள் கடைபிடிக்கப்படுவதை மாநிலங்கள் கடுமையாக நடைமுறைப்படுத்த வேண்டும் என்றும் அவர் வலியுறுத்தினார்.
இரண்டாவது அலையின் சரிவு வெவ்வேறு மாநிலங்கள் மற்றும் யூனியன் பிரதேசங்களில் மாறுபட்டுள்ளது, ஒட்டுமொத்த தொற்று உறுதி வீதம் குறைந்து வரும் நிலையிலும், தமிழகம், கேரளா, ராஜஸ்தான், மகாராஷ்டிரா, மேற்கு வங்கம், உத்தரகாண்ட் மற்றும் இமாச்சலப் பிரதேசத்தின் குறிப்பிட்ட மாவட்டங்களில் தொற்று உறுதி வீதம் 10 சதவீதத்திற்கும் அதிகமாக இருப்பது கவனிக்கப்படவேண்டிய விஷயம் என்று கூட்டத்தில் தெரிவிக்கப்பட்டது.
கடந்த ஜூன் 29-ஆம் தேதி மத்திய உள்துறை அமைச்சகம் அறிவித்தவாறு பரிசோதனை, தடம் அறிதல், சிகிச்சை, தடுப்பூசி, கொவிட் சரியான நடத்தை விதிமுறையை பின்பற்றுதல் ஆகிய 5 உத்திகளைக் கடைபிடிக்குமாறு மாநிலங்கள் கேட்டுக் கொள்ளப்பட்டன. எதிர்வரும் காலத்தில் தொற்று பரவல் அதிகரித்தால் அதனைக் கட்டுப்படுத்தும் வகையில் போதிய மருத்துவ உள்கட்டமைப்பு வசதிகள் தயாராக இருக்க வேண்டும்  என்றும் அறிவுறுத்தப்பட்டது.
இந்தக் கூட்டத்தில் நிதி ஆயோக் உறுப்பினர்  டாக்டர் வி கே பால், மத்திய சுகாதாரம் மற்றும் குடும்ப நல அமைச்சக செயலாளர், இந்திய மருத்துவ ஆராய்ச்சி கவுன்சிலின் தலைமை இயக்குநர், எட்டு மாநிலங்களின் தலைமைச் செயலாளர்கள், காவல்துறைத் தலைமை இயக்குநர்கள், முதன்மை செயலாளர்கள்  ஆகியோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734444
----
(Visitor Counter : 217
குடியரசுத் துணைத் தலைவர் செயலகம்
ஆரோக்கியம் மற்றும் நல்வாழ்வை நோக்கிய ஒரு முழுமையான அணுகுமுறைதான் யோகா: குடியரசு துணைத் தலைவர்
யோகா என்பது உடல்ரீதியான, உணர்வுபூர்வமான மற்றும் ஆன்மிக பரிமாணங்கள் கொண்ட ஆரோக்கியம் மற்றும் நல்வாழ்வை நோக்கிய ஒரு முழுமையான அணுகுமுறை என்று குடியரசு துணைத் தலைவர் திரு. எம். வெங்கையா நாயுடு கூறியுள்ளார். மும்பையில் இன்று நடைபெற்ற சர்வதேச யோகா தினம் 2018 விழாவில் உரையாற்றிய அவர், பண்டைய அறிவியலான யோகா என்பது நவீன உலகத்திற்கு இந்தியா அளித்துள்ள மதிப்புமிக்க கொடை என்றார். இந்நிகழ்ச்சியில் மகாராஷ்டிர முதலமைச்சர் திரு. தேவேந்திர ஃபட்னாவிஸ் மற்றும் இதர பிரமுகர்கள் கலந்து கொண்டனர்.
முதல் யோகா சிந்தாந்தத்தைத் தொகுத்த யோகி பதஞ்சலியை மேற்கோள் காட்டிப் பேசிய குடியரசு துணைத்தலைவர், ஒரு மனிதனின் சீரற்ற சிந்தனைகளைக் கட்டுப்படுத்தவும் உள் இணக்கத்தை உருவாக்கும் அமைதி மற்றும் நிலைத்தன்மையை அடைவதற்கும் யோகாசனம் உதவுகிறது என்றார்.
யோகாசனத்திற்கும் மதத்திற்கும் எந்தத் தொடர்பும் இல்லை என்றும் இயற்கை, வாழ்க்கையின் பல்வேறு முகங்களை இணைப்பதற்கான ஒரு முழுமையான அறிவியல் இது என்றும் குடியரசு துணைத் தலைவர் தெரிவித்தார். இந்த பண்டைய அறிவியல் முறையை சிலர் மதத்துடன் இணைத்துப் பேசுவது துரதிருஷ்டவசமானது என்றும் அவர் குறிப்பிட்டார்.
யோகாசனத்தை தங்களது அன்றாட செயல்பாடுகளின் ஒரு பகுதியாக ஆக்கிக் கொண்டு நவீன கால ஆரோக்கியப் பிரச்சனைகளுக்கு தீர்வு காண வேண்டும் என்று குடியரசு துணைத் தலைவர் மக்களுக்கு வேண்டுகோள் விடுத்தார். வரும் காலங்களில் இந்தியா ஆரோக்கியமான மற்றும் மகிழ்ச்சியான மக்களைக் கொண்ட தேசமாக ஆவதற்கு பள்ளிப் பாடத்திட்டத்தில் யோகாசனத்தை அறிமுகம் செய்வதற்கான காலம் கனிந்து விட்டதாக அவர் கூறினார்.
உடல் மற்றும் மன சுறுசுறுப்பை விரிவுபடுத்துவது மட்டுமின்றி, யோகா பயிற்சி ஒரு மனிதன் எப்போதும் வாழ்வில் சமநிலையை அடைவதற்கு உதவுகிறது என்று குடியரசுத் தலைவர் தெரிவித்தார்.
அன்றாட வாழ்வில் யோகாவின் முக்கியத்துவம் பற்றிக் குறிப்பிட்ட குடியரசு துணைத் தலைவர், மன அமைதியை பெறும் போது இளைஞர்கள் தங்களது வாழ்வை முடித்துக் கொள்ளும் கவலை தரும் போக்கை நீக்க முடியும் என்றும் இதனை யோகா மற்றும் தியானம் மூலம் அடைய முடியும் என்றும் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்
(Visitor Counter : 196
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பொது முடக்கநிலை அமலில் இருக்கும் நிலையில் இன்று ஐ.ஐ.பி.ஏ. பட்டமளிப்பு விழாவில் ``ஆன்லைன்'' மூலம் உரையாற்றினார் அமைச்சர் ஜிதேந்திர சிங்
இந்திய பொது நிர்வாகக் கல்வி நிலையத்தின்  மூலம் நடத்தப்படும் பொது நிர்வாகத்தில் உயர் நிபுணத்துவ பயிற்சித் திட்டத்தில் 45வது பயிற்சியில், அகில இந்திய மற்றும் மத்திய சர்வீஸ்களின் மூத்த பிரிவு `A' நிலை அதிகாரிகளும், ஆயுதப் படைகளின் மூத்த அதிகாரிகளும் கலந்து கொண்டனர். அந்தப் பயிற்சி நிறைவை ஒட்டி நடந்த பட்டமளிப்பு நிகழ்ச்சியில் மத்திய அமைச்சர் டாக்டர் ஜிதேந்திர சிங் ``ஆன்லைன்'' மூலம் உரையாற்றிய நிகழ்வு, வரலாற்றில் முக்கியமானதாகப் பதிவாகியுள்ளது.
பொது முடக்க நிலையால் தடங்கல்கள் ஏற்பட்ட நிலையிலும், குறித்த காலத்தில் கல்விப் பயிற்சிக்கான அனைத்து தேவைகளையும் பூர்த்தி செய்தமைக்காக ஐ.ஐ.பி.ஏ.வின் முயற்சிகளுக்கு அமைச்சர் பாராட்டு தெரிவித்தார். மாணவர்களுக்கு ``ஆன்லைன்'' மூலம் வாய்மொழித் தேர்வு நடத்தியது உள்பட, தரப்பட்ட கால அவகாசத்துக்குள் பணிகளைச் செய்து முடிப்பதில் எந்த வகையில் பல்வேறு நடைமுறைகளைப் பயன்படுத்தலாம் என்று கற்றுக் கொடுத்ததற்கும் அவர் பாராட்டு தெரிவித்தார்.
கோவிட் நோய்த் தொற்று மற்றும் அதைத் தொடர்ந்து பொது முடக்கநிலை அமல் சூழ்நிலையில் ஐ.ஐ.பி.ஏ. மேற்கொண்ட முயற்சிகளுக்கு அமைச்சர் பாராட்டு கூறினார். குறிக்கப்பட்ட இலக்கை எட்டுவதற்கு, மிகச் சிறப்பான அணுகுமுறைகளைக் கையாண்டிருப்பதன் மூலம், ஐ.ஐ.பி.ஏ. தனது தனிச்சிறப்பை நிரூபித்துள்ளது என்று அமைச்சர் கூறினார். புதிய முன்மாதிரிகளை ஐ.ஐ.பி.ஏ. உருவாக்கினால், நாட்டில் பிற துறைகளும் அவற்றைப் பின்பற்ற முடியும் என்றும் அவர் தெரிவித்தார்.
(Visitor Counter : 135
பாதுகாப்பு அமைச்சகம்
தூய்மையே சேவை இயக்கத்தை தொடங்கி வைத்தார் பாதுகாப்பு அமைச்சர்
தில்லி கண்டோன்மென்ட் வளாகத்தில் இன்று  நடைபெற்ற 'தூய்மையே சேவை' இயக்கத்தை பாதுகாப்பு அமைச்சர் திருமதி நிர்மலா சீதாராமன் தொடங்கி வைத்தார்.
நிகழ்ச்சியில் பேசிய பாதுகாப்பு அமைச்சர் திருமதி. நிர்மலா சீதாராமன், சிறப்பு வாய்ந்த இந்த நிகழ்ச்சியில் பங்கேற்று, மத்திய அரசின் 'தூய்மையே சேவை' இயக்கத்தை முன்னெடுத்து செல்வதில் மிகுந்த மகிழ்ச்சியடைவதாக கூறினார். 2014 அக்டோபர் 2-ம் தேதி அன்று மத்திய அரசால் தொடங்கப்பட்ட மாபெரும் அரசு திட்டமான தூய்மை இந்தியா இயக்கத்தில், பொதுமக்கள், அரசு ஊழியர்கள், மாணவர்கள் தாமாக முன்வந்து பங்கு பெற்றதாக அவர் தெரிவித்தார். தூய்மையான இந்தியாவை உருவாக்க வேண்டும் என்ற காந்தியடிகளின் கனவை நிறைவேற்றும் வகையில், அவரது 145-வது பிறந்த நாளில், இந்தத் திட்டம் தொடங்கப்பட்டதாகவும் அவர் குறிப்பிட்டார். 'சுதந்திரத்தைவிட துப்புரவு மிகவும் அவசியம்' என காந்தியடிகள் குறிப்பிட்டதை சுட்டிக்காட்டிய அமைச்சர், பாபுஜியின் தொலைநோக்கு சிந்தனையில் காந்தியடிகள் மிகுந்த நம்பிக்கை கொண்டுள்ளதாகவும் தெரிவித்தார்.
நாடு சுதந்திரம் அடைந்து 72 ஆண்டுகள் ஆகியும் கூட, சுற்றுப்புறத் தூய்மை மற்றும் தனிநபர் தூய்மை பற்றி மத்திய அரசால் இதற்கு முன்பும் பல்வேறு விழிப்புணர்வு நிகழ்ச்சிகள் நடத்திய பிறகும், துப்புரவு, தூய்மை பணிகளில் போதிய முன்னேற்றத்தை ஏற்படுத்த முடியவில்லை என்றும் அவர் குறிப்பிட்டார். எனவே, தூய்மையான இந்தியாவை காண விரும்பிய மகாத்மா காந்தியின் கனவை நிறைவேற்றும் வகையிலேயே தூய்மை பாரதம் திட்டம் அறிமுகப்படுத்தப்பட்டதாகவும் திருமதி.நிர்மலா சீதாராமன் தெரிவித்தார்.
இந்த நிகழ்ச்சியில், பாதுகாப்புத் துறையின் கட்டடங்கள் பராமரிப்புப் பிரிவின் துணைத் தலைமை இயக்குநர் திரு. சுரேஷ் நாகர், அங்கு கூடியிருந்த சுமார் 2000க்கும் மேற்பட்டோருக்கு தூய்மை உறுதிமொழி செய்து வைத்தார். பாதுகாப்புத் துறையின் கட்டடங்கள் பராமரிப்புப் பிரிவின் தலைமை இயக்குநர் திருமதி தீபா பாஜ்வா, பாதுகாப்புத் துறை கூடுதல் செயலாளர் திரு. சுபாஷ் சந்திரா, தில்லி பிராந்திய ராணுவத் தளபதி லெப்டினென்ட் ஜெனரல் ஆசித் மிஸ்திரி, பாதுகாப்புத்துறை உயர் அதிகாரிகள், குடியரசுத் தலைவரின் கண்டோன்மென்ட் வாரியர் பிரிகேடியர் ராஜேஷ் சச்தேவ் உள்ளிட்டோர் இந்த நிகழ்ச்சியில் கலந்து கொண்டு சிறப்பித்தனர்.
மேலும் விவரங்களுக்கு www.pib.nic.in என்ற வலைதளத்தில் வெளியிடப்பட்டுள்ளன.
---------
(Visitor Counter : 200
சிறப்பு சேவைகள் மற்றும் கட்டுரைகள்
‘நெசவு 2022’ கைத்தறி கண்காட்சியை மத்திய அமைச்சர் சென்னையில் தொடங்கி வத்தார்
இந்திய கைத்தறித் தயாரிப்புகள் மற்றும் கைவினைத்திறனை ஊக்குவிக்கும் முயற்சியில், நெசவாளர்களின் கைவினைப் பொருட்களைக் கொண்ட "நெசவு 2022" கைத்தறி கண்காட்சியை மத்திய குடிசைத் தொழில் கழகம் நடத்துகிறது.
2022 ஏப்ரல் 2 முதல் 12 வரை, சென்னை நந்தனம் அண்ணாசாலையில் அமைந்துள்ள டெம்பிள் டவர் கட்டிடத்தில் உள்ள ஷோரூமில், காலை 10:30 முதல் இரவு 8:00 மணி வரை கண்காட்சி நடைபெறுகிறது. மத்திய ஜவுளித்துறை இணை அமைச்சர் திருமதி தர்ஷனா விக்ரம் ஜர்தோஷ் கண்காட்சியை தொடங்கி வைத்தார்.
ஜவுளி அமைச்சகத்தின் வளர்ச்சி ஆணையர்  அலுவலகம் இந்தக் கண்காட்சிக்கு நிதியுதவி அளித்துள்ளது. இந்தியா முழுவதிலுமிருந்து சிறந்த கைவினைப்பொருட்கள் மற்றும் கைத்தறிகளை புது தில்லி, கொல்கத்தா, பெங்களூர், செகந்திராபாத், குஜராத் மற்றும் சென்னையில் உள்ள அதன் மையங்களில் விற்பனை செய்யும் ஒரே மத்திய அரசு நிறுவனமாக மத்திய குடிசைத் தொழில் கழகம் திகழ்கிறது. .
சென்னை நந்தனம் அண்ணாசாலையில் அமைந்துள்ள டெம்பிள் டவர் கட்டிடத்தில் 13,000 சதுர அடியில் முழு குளிரூட்டப்பட்ட விற்பனையகத்தை மத்திய குடிசைத் தொழில் கழகம் கொண்டுள்ளது. நாட்டின் பல்வேறு பகுதிகளிலிருந்து பிரத்தியேகமாக கையால் நெய்யப்பட்ட புடவைகள், சால்வைகள், துணிகள், ஆடைகள், அணிகலன்கள், தளவாடங்கள், வீட்டுத் துணிகள் மற்றும் பலவற்றைக் கண்காட்சி காட்சிப்படுத்துகிறது.
வளமான ஜவுளி பாரம்பரியத்தை இந்தியா கொண்டுள்ளது. கண்காட்சி இதை வெளிப்படுத்துவதோடு, நெசவாளர்கள் மற்றும் கலை ஆர்வலர்களிடையே கலாச்சார மற்றும் கலை பரிமாற்றத்திற்கான ஒரு தளமாகவும் உள்ளது. பெருமையுடன் கைத்தறிகளை அணிய பார்வையாளர்களை ஊக்குவிப்பதும், கைத்தறி பொருட்களை அவர்களது அன்றாட வாழ்வில் பின்பற்ற வைப்பதும் கண்காட்சியின் முக்கிய குறிக்கோள்கள் ஆகும்.
இந்திய நெசவாளர்கள் மற்றும் ஜவுளிக் கலைஞர்களின் வாழ்வாதாரத்தை இத்தகைய முன்முயற்சிகள் தக்கவைத்து, அவர்களுக்கு அதிக சந்தை வாய்ப்புகளை அளித்து, தற்சார்பு இந்தியாவை உருவாக்குவதன் மூலம் அவர்களை ஊக்குவிக்கும்.
சிறப்பு சேவைகள் மற்றும் கட்டுரைகள்
கேன்ஸ் திரைப்பட விழாவில், சர்வதேச திரைப்படத் தயாரிப்பாளர்களை மத்திய இணையமைச்சர் டாக்டர் எல் முருகன் சந்திக்கிறார்
பிரான்சில் நடைபெறும் கேன்ஸ் திரைப்பட விழாவில் கலந்து கொள்வதற்காக மத்திய தகவல், ஒலிபரப்புத்துறை, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் நாளை மறுநாள்  புதுதில்லியில் இருந்து புறப்படுகிறார்.
கேன்ஸ் திரைப்பட விழாவில், 22,23,24 ஆகிய மூன்று நாட்களில் பல்வேறு நிகழ்ச்சிகளில் அவர் பங்கேற்க உள்ளார். மத்திய தகவல் ஒலிபரப்புத்துறை அமைச்சர் திரு அனுராக் சிங் தாக்கூர் திறந்து வைத்த இந்திய அரங்கை, இணையமைச்சர் டாக்டர் எல் முருகன் பார்வையிடுகிறார்.
இந்தியாவுடன் இணைந்து வெளிநாட்டுப் படங்களை கூட்டாக தயாரிப்பதற்கு ரூ. 2 கோடி வரையிலும், வெளிநாட்டுப் படங்களை இந்தியாவில் படம்பிடிக்க ரூ.2.5 கோடி வரையிலும் மத்திய அரசு ஊக்கத்தொகை அளிக்கிறது. இந்த அரிய வாய்ப்பை சர்வதேச திரைப்படத் தயாரிப்பாளர்கள் பயன்படுத்திக் கொள்வதை ஊக்குவிக்கும் வகையில், சர்வதேச திரைப்பட விழாவில் கலந்து கொள்ளும் பல்வேறு நாடுகளைச் சேர்ந்த திரைப்படத் தயாரிப்பாளர்களை மத்திய இணையமைச்சர் சந்தித்து பேசவுள்ளார். இந்தியாவில் திரைப்படம் தயாரிக்க மத்திய அரசு பல்வேறு சலுகைகளை அளித்து வருவதை குறிப்பிட்டு, இந்தியாவில் படப்பிடிப்பு நடத்த வருமாறு அவர்களுக்கு டாக்டர் எல் முருகன் அழைப்பு விடுப்பார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் பர்ஷோத்தம் ரூபாலா நாளை மேகாலயாவின் தென்மேற்கு கரோ ஹில்ஸ் மாவட்டத்திற்கு பயணம்
2023-ம் ஆண்டு ஜனவரி 9-10 ஆகிய தேதிகளில் வங்கதேச எல்லையில் அமைந்துள்ள மேகாலயா மாநிலத்தின் கரோ ஹில்ஸ் மாவட்டத்திற்கு மத்திய மீன்வளத்துறை, கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா பயணம் செய்யவுள்ளார். இந்தப் பகுதிக்கு ஒரு மத்திய அமைச்சர் வருகை தருவது இதுவே முதல்முறை ஆகும்.
2023 ஜனவரி 9-ம் தேதியன்று, காரோ ஹில்ஸின், அம்பட்டியில், மத்திய அரசின் பல்வேறு முக்கியத் திட்டங்கள் குறித்து அதிகாரிகளுடன் நடைபெறும் ஆய்வுக் கூட்டத்திற்கு, அமைச்சர் தலைமை தாங்குகிறார்.
2023 ஜனவரி 10-ம் தேதியன்று, பெண்கள், பால் பண்ணையாளர்கள் மற்றும் மீன்பிடி தொழில்முனைவோருக்கான சுய உதவி குழுக்களை மத்திய அமைச்சர் ரூபாலா சந்திக்கிறார். மேலும், எல்லைப் பகுதி மக்களுடன் கலந்துரையாடுவதற்காக வங்கதேசத்தின் எல்லையில் அமைந்துள்ள ஹாட் பகுதிக்கும் அமைச்சர் ரூபாலா செல்லவுள்ளார்.
பிரதமர் அலுவலகம்
வெற்றி தினத்தையொட்டி ராணுவ இல்லத்தின் வரவேற்பில் பிரதமர் பங்கேற்பு
வெற்றி தினத்தையொட்டி ராணுவ இல்லத்தின் வரவேற்பில் பிரதமர் திரு நரேந்திர மோடி பங்கேற்றார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“வெற்றி தினத்தையொட்டி ராணுவ இல்லத்தில் நடைபெற்ற வரவேற்பு நிகழ்ச்சியில் கலந்து கொண்டேன். 1971-ஆம் ஆண்டு போரின் போது வெற்றிக்கு வழிவகுத்த நமது ராணுவத்தினரின் வீரத்தையும், தீரத்தையும் இந்தியா ஒருபோதும் மறக்காது”.
பாதுகாப்பு அமைச்சகம்
2022 -ம் ஆண்டு பத்ம விருது பெற்றவர்களின் இரண்டாவது குழுவினர் தேசிய போர் நினைவிடத்திற்கு வந்தனர்; நாட்டிற்காக வீர மரணமடைந்த மாவீரர்களுக்கு அஞ்சலி செலுத்தினர்
2022-ம் ஆண்டுக்கான பத்ம விருது பெற்றவர்களின் இரண்டாவது குழுவினர் மார்ச் 29, அன்று புதுதில்லியில் உள்ள தேசிய போர் நினைவிடத்திற்கு சென்றனர். 2022 மார்ச் 28, 2022 அன்று குடியரசுத் தலைவர் மாளிகையில் நடைபெற்ற விருது வழங்கும் விழா-II நிகழ்ச்சியில், குடியரசுத் தலைவர் ராம்நாத் கோவிந்த் 2022-ம் ஆண்டிற்கான இரண்டு பத்ம விபூஷன், ஒன்பது பத்ம பூஷன் மற்றும் 54 பத்மஸ்ரீ விருதுகளை வழங்கினார். தேசிய போர் நினைவிடத்தை பார்வையிட்டவர்களில் பத்ம விபூஷன் விருது பெற்ற டாக்டர். பிரபா அத்ரே, தேசிய போர் நினைவிடத்தில் வீர மரணமடைந்த மாவீரர்களுக்கு மலர் வளையம் வைத்து அஞ்சலி செலுத்தினார். பத்மஸ்ரீ விருது பெற்ற போலந்து நாட்டைச் சேர்ந்த பேராசிரியர்  மரியா கிரிஸ்டோஃப் பைர்ஸ்கி, தாய்லாந்தின் டாக்டர் சிர்பத் பிரபாந்த்வித்யா, திருமதி. பசந்தி தேவி, திரு. தனேஸ்வர் எங்டி, குரு துல்கு ரின்போச்சே, டாக்டர்  ஹர்மோஹிந்தர் சிங் பேடி, சத்குரு பிரம்மேஷானந்த் ஆச்சார்யா ஸ்வாமிஜி மற்றும் ஸ்ரீ அப்துல் இமாம்சாப் நடகட்டின் ஆகியோரும் அப்போது உடனிருந்தனர்.
விருது பெற்றவர்கள் தேசிய போர் நினைவிடத்தைச் சுற்றி சென்றபோது, ஆயுதப் படைகளின் துணிச்சலான செயல்கள் குறித்து அவர்களுக்குத் தெரிவிக்கப்பட்டது. இந்த நினைவுச்சின்னம் தேசபக்தி, கடமை, வீரர்களின் துணிச்சல் மற்றும் தியாகம் ஆகியவற்றின் விழுமியங்களை வெளிப்படுத்துவதாகக் கூறி, தேசிய போர் நினைவிடத்திற்கான பயணத்திற்கு ஏற்பாடு செய்ததற்கு அரசின் முயற்சிகளை விருது பெற்றவர்கள் பாராட்டினர். மக்கள், குறிப்பாக இளைஞர்கள், நினைவுச் சின்னத்தைப் பார்வையிடவும், வீரர்களின் வீரக் கதைகளைப் பற்றி அறிந்து கொள்ளவும் அவர்கள் வலியுறுத்தியுள்ளனர்.
“இங்கு வந்து எங்கள் வீரர்களுக்கு மரியாதை செலுத்தியது எங்களுக்கு ஒரு பெரிய கவுரவம். அவர்கள் நம்மைப் பாதுகாத்து, நம் தேசத்தை முன்னோக்கி எடுத்துச் செல்வதால் நாங்கள் அவர்களைப் பற்றி உண்மையிலேயே பெருமைப்படுகிறோம், ”என்று பத்ம விபூஷன் விருது பெற்ற புகழ்பெற்ற இந்திய பாரம்பரிய பாடகர் டாக்டர் பிரபா அத்ரே கூறினார், .
2022-ம் ஆண்டுக்கான பத்ம விருது பெற்றவர்களில், பத்ம பூஷன் விருது பெற்ற ஸ்ரீ தேவேந்திர ஜஜாரியா மற்றும் ஸ்ரீ சச்சிதானந்த சுவாமிகள் மற்றும் பத்மஸ்ரீ விருது பெற்ற சர்தார் ஜக்ஜித் சிங் தர்தி, ஸ்ரீ காஜி சிங் மற்றும் பண்டிட் ராம் தயாள் ஷர்மா ஆகியோர் அடங்கிய முதல் குழு, மார்ச் 22, 2022 அன்று நினைவுச்சின்னம் உள்ள இடத்திற்கு சென்று பார்வையிட்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810859
பாதுகாப்பு அமைச்சகம்
7-வது இந்தியா-பிரேசில் –தென்னாப்பிரிக்கா கடற்படை பயிற்சியில் ஐஎன்எஸ் தற்காஷ் பங்கேற்றது
7-வது இந்தியா-பிரேசில் –தென்னாப்பிரிக்கா கடற்படை பயிற்சி தென்னாப்பிரிக்காவின் எலிசபெத் துறைமுகத்தில் 2022-அக்டோபர் 10 முதல் 12 வரை நடைபெற்றது. இந்த பயிற்சியில் ஏவுகணையை தாங்கி செல்லும் ஐஎன்எஸ் தற்காஷ், சேட்டக் ஹெலிகாப்படர் மற்றும் மார்கோஸ் சிறப்பு படைகள் இந்திய கப்பற்படை சார்பில் பங்கேற்றன.
கடல்சார் உறவுகளை வலுப்படுத்துதல், கூட்டு ராணுவ பயிற்சியை மேம்படுத்துதல், கடல்சார் குற்றங்களை முறியடித்தல், கடல் வழியான தொடர்புகளை பாதுகாத்தல் உள்ளிட்டவை இந்த பயிற்சியின் நோக்கமாகும்.